
A-A. Tiimanni tn 20a katastriüksuse

sihtotstarbe määramine
1. Asjaolud ja menetluse käik
Narva Linnavalitsus nõustus oma 30.05.2018. a korraldusega nr 469-k „Arvamuse andmine maaüksuse riigi omandisse jätmiseks (Albert-August Tiimanni tn 20a)“ A-A. Tiimanni tn 20a maaüksuse riigi omandisse jätmisega riigi maareservi, määrates vastavalt Maa-ameti taotlusele maaüksuse sihtotstarbeks sihtotstarbeta maa 100%.

Kinnistusraamatu andmetel omandas A-A. Tiimanni tn 20a (51101:001:1115) kinnistu 16.10.2020. a Tiimani 20 OÜ (registrikood 14426487).

Tiimani 20 osaühingu juhatuse liige Lauri Henno pöördus 02.11.2020. a Narva Linnavalitsuse poole taotlusega (dok.reg nr 10613/1-12.3) määrata A-A. Tiimanni tn 20a katastriüksusele maa sihtotstarve ärimaa.

Vastavalt maakatastriseaduse § 18 lõike 1 punktile 1 määratakse ehitisteta katastriüksusele sihtotstarve maa tegeliku kasutuse alusel või detailplaneeringu koostamise kohustuse puudumisel üldplaneeringu alusel.

A-A. Tiimanni tn 20a (51101:001:1115) katastriüksusel ei ole kehtestatud või lõpetamata detailplaneeringut, kuid Narva linna üldplaneeringuga nähakse ette ärimaa sihtotstarve.
Lähtudes ülaltoodust määratakse A-A. Tiimanni tn 20a katastriüksuse sihtotstarbeks ärimaa.

2. Õiguslikud alused
2.1 Maakatastriseaduse § 18 lõike 1 punkti 1 määrab linnavalitsus ehitisteta katastriüksusele sihtotstarbe maa tegeliku kasutuse alusel või detailplaneeringu koostamise kohustuse puudumisel üldplaneeringu alusel;
2.2 Narva Linnavolikogu 24.01.2013. a otsusega nr 3 kehtestatud Narva linna üldplaneering.
3. Otsus
Määrata A-A. Tiimanni tn 20a (51101:001:1115) katastriüksusele  sihtotstarve ärimaa (002; Ä).
4. Rakendussätted
4.1 Narva Linnavalitsuse Arhitektuuri- ja Linnaplaneerimise Ametil teha korraldus teatavaks Maa-Ameti katastri registriosakonnale ja kinnistu omanikule.
4.2 Korraldus jõustub teatavakstegemisest.
4.3 Korraldust on võimalik vaidlustada Tartu Halduskohtu Jõhvi kohtumajas 30 päeva jooksul alates jõustumisest.

